Vi havde et virkelig dejligt ophold i Giacomos lejlighed nær ved Piazza del Popolo. Lejligheden er enkelt indrettet og har alt, man har brug for. Det er et super udgangspunkt for en ferie i Rom. Området er fuld af butikker, seværdigheder og restauranter, og det er trygt. Trods den meget centrale placering er der en fantastisk ro og fred, som kan nydes på den dejlige terrasse. Lejligheden var ren og pæn og Giacomo den perfekte vært. Han mødte os med et stort smil og en flaske rødvin, da vi ankom, og han var meget behjælpelig med info og gode råd om alt lige fra transport til og fra lufthavnen, og hvor de serverer de bedste artiskokker 😊
Vi kan kun give de varmeste anbefalinger til Giacomo.